»Ick bün jo Lott«, seggt de Gestalt,
»Ick hürt dat Bautzen vör Gewalt
Un wull doch mal tau Rechten seihn,
Wat nich en Unglück hir gescheihn.
Herr Gott doch, Herr, seihn S' dor mal dat!
Dat is de Dunnerweder-Katt,
Se stek den Kopp in'n Pott herin.«
»Wo? Dies kann jo nich mäglich sin!
Wahrhaftig ja! Nu süh mal, süh!
Verstehst du mir? Verstehst du? Wie?
Dies ist doch, um sich dot zu lachen:
Sie stek den Kopp in'n köppern Pott,
In'n köppern Pott stek sie den Kopp,
Et cetra p.p. un in dergleichen Sachen.«